SEBUAH SIRI NETFLIX
28 APRIL 2022 HARI CUTI
- Ada apa? - Aduh. Terkejutlah.
Tak adalah. Saya cuma…
Kebetulan saya lalu di sini.
Saja singgah.
Kenapa ini? Ada masalah?
Tak ada. Pergi.
Janganlah minum seorang, kalau ada masalah.
Janganlah buat macam tak ada kawan.
Jangan melebih-lebih.
Angin saya tak baik.
Janganlah macam itu. Kita minum sajalah.
Apa hubungan kita?
Hubungan? Kita satu pasukan. Bos dan pekerja.
Tahu pun. Itu saja hubungan kita.
Jangan nak lebih daripada itu.
Saya tak selesa.
"Tak selesa"…
Kasarnya bahasa.
Saya cuma risaukan puan saja.
Sudahlah sejuk. Puan duduk di sini minum arak. Tak ada…
Jangan sibuk. Berambus, boleh tak?
Yalah. Saya pergi.
Saya berambus.
Saya cuma risau saja.
Kenapa kena buat saya terasa hati?
Banyak betul puan minum.
Saya…
Saya tak nak…
hari esok datang.
Saya rasa alam selepas mati agak kejam terhadap orang yang bunuh diri.
Hukuman pertama.
Putusnya ikatan takdir.
Bukan.
Jika mereka tak putuskan ikatan itu,
mereka akan tetap jumpa orang itu, tak kira berapa kali dilahirkan semula.
Putuskan ikatan itu…
maksudnya bunuh diri?
EPISOD 14: BUNGA ANEMONE
Puan nak pergi ke mana?
Saya cuti hari ini.
Puan nak buat apa?
Jumpa kawan.
Puan tak ada kawan. Bukankah semua dah mati?
Adalah.
Janganlah tipu saya. Puan nak buat apa?
Saya dah cakap nak pergi jumpa kawan.
KOO RYEON
MENYUKAT INDEKS KEMURUNGAN
KOO RYEON
INDEKS KEMURUNGAN 100%
Apa…
Apa ini?
Kenapa terkejut sangat? Sedang fikirkan sayakah?
Taklah.
Tapi…
kenapa pakai sut ini? Nak pergi mana?
Saya nak ke pusat beli belah. Saya dengar produk musim ini dah sampai.
Nak singgah jumpa mak awak sekali?
Ya.
Ada masalahkah? Kenapa buat muka macam itu?
Saya baru saja semak tahap indeks kemurungan Pn. Koo.
Indeksnya 100 peratus.
Mungkin hari ini dia cuti.
- Apa? - Kami hanya dapat cuti setahun sekali,
iaitu pada ulang tahun kematian kami.
Mesti dia sedang sedih.
Lagipun, berapa ramai orang yang mati dalam bahagia?
Tak boleh, cik muda!
Cik muda!
Kamu nampak bahagia.
Puan tahu, bukan?
Kalau kamu tiba-tiba tanya macam itu,
apa saya nak jawab?
Saya tahu Pn. Koo ada masalah
tapi dia takkan berkongsi masalah itu.
Bukan mudah nak pikul penderitaan orang lain.
Lebih-lebih lagi orang yang rapat dengan kita.
Mungkin sebab itu, Ryeon tak nak berkongsi masalah dia.
Pn. Koo bunuh diri, betul tak?
Ya.
Ia ada kaitan dengan En. Park.
Awak. Kenapa awak ada di sana?
Tak. Kenapa saya ada di sana?
Di mana?
Mimpi ngeri saya.
Puan hantar Pn. Koo ke Pasukan Pengiring,
kemudian suruh dia ketuai Pasukan PR.
Kenapa puan buat macam itu?
Apa sebabnya?
Kamu masih tak berubah.
"Masih tak berubah"?
Puan!
Siapa sebenarnya Ryeon kepada kamu?
- Apa? - Jawab soalan saya.
Pada mulanya, dia hanya orang yang dingin.
Dah hilang akal?
Kenapa nak terjun ke dalam Sungai Han yang airnya tenang?
Awak, jangan bercakap. Jangan tanya. Buat macam manusia biasa.
Dia juga sukar didekati.
Tapi sekarang?
Sekarang…
Woo-jin!
Puan!
Terima kasih banyak.
Saya mengagumi dia.
Adakalanya, saya nak jadi macam dia.
Saya nak tolong dia…
sedaya upaya saya.
Nampaknya, kamu dah bersedia untuk melihat penderitaan Ryeon.
Saya harap kamu mampu terima.
SEKITAR 400 TAHUN LALU
Saya dah cakap tak perlu. Kamu boleh pergi.
Tak boleh, cik muda.
Tuan suruh saya perhatikan cik muda walau apa pun berlaku.
Apa saja yang kamu risaukan itu takkan berlaku,
jadi janganlah risau.
Tolonglah. Saya takkan terpedaya lagi.
Saya lebih percayakan anjing atau khinzir yang lalu daripada cik muda.
- Apa? - Apa?
Maafkan saya, cik muda.
Tak apa.
Ini semua sebab saya belum dapatkan kepercayaan kamu sepenuhnya.
Semuanya salah saya.
Cik muda.
Aduhai, cik muda.
Saya terlelap lagi.
Cik muda buat hal lagi!
Hari ini giliran kau.
Kamu dah lama sangat hidup?
Maafkan saya.
Maafkan saya, tuan muda! Anak saya dah buat salah besar!
Tolonglah maafkan kami.
Golongan hamba macam kamu tak patut berada di sini.
- Sekarang juga, saya akan serahkan… - Keterlaluan.
Simpan pedang itu.
Menghunus pedang kepada orang yang tidak bersenjata?
Awak tiada beza dengan binatang.
Apa dia?
Cik muda…
Tak ada gunanya menangkap hamba abdi begini.
Kalau saya tangkap kamu lagi, saya akan penggal kepala kamu.
Terima kasih, cik muda.
- Apa khabar, tuan? - Selamat pagi.
- Selamat jalan, mak! - Hati-hati.
- Selamat pagi. - Hai.
- Aduhai. - Apa khabar?
- Hai!
- Aduhai, hai. - Apa khabar?
- Hei! - Apa khabar?
Selamat pagi.
- Hei! - Apa khabar?
- Semoga hari awak baik. - Ya.
Tolong jangan sentuh.
Nampak saja macam bunga biasa,
tapi ini adalah akar pokok yang sangat beracun.
Boleh bunuh seekor kuda atau lembu.
Betulkah?
Cik muda, makanan ini sedap dimakan sewaktu panas.
Jemput makan.
Rasa macam tak layak makan saja.
Seekor arnab pun saya tak dapat tangkap hari ini.
Aduhai, janganlah cakap macam itu.
Cik muda dah bayar dengan ubat itu.
- Tak perlulah ke sini lagi. - Kenapa cakap begitu?
Masih banyak yang saya berhutang.
Saya hampir mati apabila ular itu patuk saya sewaktu saya memburu.
Kamu yang bawa saya ke sini.
Saya masih hidup dan bernafas hari ini disebabkan kamu.
Tak terbayar dengan harta benda.
Seumur hidup saya pun saya takkan mampu bayar.
Kami dah terima lebih daripada cukup.
Cukuplah cik muda tak pandang rendah pada kami
dan layan kami seperti manusia.
Saya cuma khuatir kalau cik muda terluka nanti.
Jangan risau.
Terima kasih jamu saya makan.
Menghunus pedang kepada orang yang tidak bersenjata?
Awak tiada beza dengan binatang.
Kenapa ini?
Kaki saya…
Sakit sikit.
Kamu buat apa ini?
- Apa? - Kamu…
Datuk!
Tuan muda tak apa-apa?
Nasib baik tuan muda sempat sampai,
kalau tidak buruk padahnya.
Semuanya jasa Cik Muda Ryeon.
Dia cakap kami kena selamatkan tuan muda walau apa cara sekali pun.
Dia kata semua nyawa itu bernilai dan berharga.
Tuan muda akan boleh berdiri dalam beberapa hari lagi.
Terima kasih.
Saya rasa tuan muda patut ucap terima kasih kepada cik muda.
Tengoklah! Saya dapat kuang bayas.
Kita bertemu lagi.
Terima kasih.
Saya cuma selamatkan awak sebab saya berpegang pada janji.
Undang-undang yang awak sebut itu takkan wujud tanpa manusia.
Kita semua manusia yang sama.
Ya.
Saya juga manusia.
Awak dah sihat?
Saya dah semakin sihat sebab awak. Cukup sihat untuk berburu.
Patutlah tak ada langsung kuang bayas di dalam hutan hari ini.
Tuan muda dan cik muda nak buat perut kami meletup kekenyangan?
Kalau nak buat begitu, lebih baik saya tangkap khinzir hutan.
Mana cukup.
Lain kali, saya bawa balik harimau pula.
Aduhai.
Kita masih perlukan harimau di gunung untuk melindungi kita.
Kenapa?
Saya dengar puak gasar dari utara
dah melepasi Sungai Amnok dan sedang menceroboh dan menjarah.
Kalaulah terjadi perang,
rakyat biasa macam kamilah yang akan mati dulu, betul tak?
Saya ada dengar ayah cakap tentang itu.
Dia cakap permintaan Jin dan Seterusnya yang mahal dan tak berkesudahan
membangkitkan kekecohan di mahkamah.
Aduhai.
Sudahlah pertahanan negara lemah…
Semuanya kerana negara ini
hanya hargai pegawai awam dan tak menghormati tentera.
Sayang betul.
Baiklah. Saya pergi dulu.
Saya Jung-gil, anak sulung Park Won-sik.
Boleh saya tahu nama cik muda?
Nama saya
Koo Ryeon.
Sudahlah pertahanan negara lemah…
Semuanya kerana negara ini
hanya hargai pegawai awam dan tak menghormati tentera.
Kahwin?
Kenapa tiba-tiba?
Kamu dah cukup umur
dan perkahwinan ini sudah dibincangkan sebelum kamu lahir lagi.
Ayah!
Dia lelaki yang ada paras rupa dan berpencapaian tinggi dalam pendidikan.
Tak ada kurangnya sebagai suami kamu.
Saya tak mahu kahwini lelaki yang rupa dan namanya saya tak kenal.
Berani seorang wanita berkata begitu!
Adakah sebab kamu tak dapat kasih ibu atau silap ayah memanjakan kamu?
Tidak.
Adakah kerana ayah ajar anak perempuan untuk membaca dan menulis?
Sebab itu kamu semakin angkuh?
Tidak.
Kalau begitu, mesti salah ayah kerana biarkan kamu buat sesuka hati
sebab ayah kagum dengan kesungguhan kamu dalam pembelajaran
biarpun kamu seorang perempuan.
Bukan itu!
Habis itu?
Confucius pernah berkata,
"Seseorang yang menyatakan apa yang dia suka
dan apa yang dia tidak suka adalah orang yang baik."
Ayah, saya nak jadi orang yang baik.
Apa maksud kamu?
Maksud saya, teguran ayah tidak akan berhasil.
Saya tidak akan berkahwin dengan pilihan ayah.
Aduhai!
Kenapa kamu tak mahu mendengar kata?
Saya minta diri dulu.
Cik muda!
Tak boleh, cik muda!
Saya tak boleh terima perkahwinan ini.
Apa cik muda nak buat selepas meluru masuk ke dalam rumah dia?
Saya akan beritahu dia, saya dah ada pilihan sendiri.
Cik muda, teruk kalau tuan dapat tahu.
Sebab itu, kamu kena tutup mulut.
Baiklah.
Tunggu di sini dan tonton persembahan.
Apa?
Betulkah?
Kamu selalu cakap yang kamu nak sertai rombongan teater.
- Tapi saya rasa bersalah… - Tak apa.
Buka pintu!
Indah betul warnanya.
Buat apa itu?
Saya nak tahu bagaimana rupa awak apabila warna merah mengelilingi mata.
Tolong lapkan segera.
Warna merah sangat sesuai dengan awak.
Kenapa pandang saya macam itu?
Saya cintakan awak.
Kena tunggu sampai bila?
Katanya, harimau menggunakan sepenuh tenaga
walau pun hanya memburu seekor arnab.
Maksudnya, tidak kiralah kita memburu kuang bayas atau rusa,
kita perlu kekalkan cara yang sama.
Saya dah buat keputusan untuk ambil peperiksaan pegawai tentera.
Saya nak berjuang demi rakyat biasa yang paling awal bakal terkesan
jika negara kita berdepan kesukaran atau peperangan.
SEMOGA PENYATUAN DUA KELUARGA INI MENJADI SUMBER KEBAHAGIAAN
Cik muda!
Awak masih seronok macam dulu tiap kali bertemu penjual dan barangannya.
Kata orang, memandang bermaksud menginginkan.
Maksudnya, kita kena berhati-hati dengan keinginan memiliki barangan.
Bodoh betul saya kerana menginginkan barangan seperti ini.
Pilihlah yang mana berkenan di hati.
Isteriku.
Yang ini.
Yang ini. Yang ini juga.
Yang ini pun saya suka.
Isteriku, pilih satu saja.
Tolong pilihkan satu yang sesuai dengan saya.
Pakailah apa pun, awak tetap memukau.
- Saya ambil semuanya. - Nanti.
Saya suka yang ini.
Saya pun paling suka yang ini.
Apa itu?
- Kenapa tentera di sini? - Apa dah jadi?
Kenapa ini?
Pesuruhjaya Lee Chun-ho minta bantuan
untuk segera mengerahkan pasukan tentera kerana puak gasar sedang menjarah
setelah memecah masuk sempadan.
Tempatnya tak jauh dari sini.
Ada berita dari Hanyang?
Tuan diarahkan untuk segera membantu.
Keadaan agak teruk.
Nyawa seorang manusia itu penting, tapi negaralah yang harus didahulukan.
Jangan risaukan saya. Pergilah.
Tuan.
Nanti.
Kalau begitu,
saya pergi.
Puan dah dengar?
Ada khabar angin yang tentera Qing menyerang.
Nurhaci dari Jin dan Seterusnya dah mati dan Hong Taiji dah naik takhta.
Saya dengar dia dah tukar nama negara mereka kepada "Qing".
Dia lelaki berbahaya.
Bukankah kita patut berpindah?
Saya dengar hampir separuh penduduk dah berkemas dan berpindah.
Kalau negara kita musnah,
masih adakah tempat yang selamat untuk kita pergi?
Bagaimana kalau di Hanyang, tempat Raja bersemayam?
Kalau kamu nak pergi, pergilah.
Takkanlah saya nak tinggalkan puan?
Kenapa pula?
Kamu kata kamu akan pergi
apabila dah jatuh cinta dengan ketua rombongan teater.
Aduhai.
Itu gurauan masa kecil.
Berhentilah mengusik saya.
Masih bergurau dalam keadaan negara hampir musnah?
Saya pergi ke pasar dulu.
Bukan senang nak dapatkan beras dan barli sekarang.
Harapnya adalah hari ini.
Baru saya tahu rasa seksanya hati ibu
apabila terpaksa hantar anak ke medan perang.
Dia akan selamat.
Tolong jangan risau.
Kalau tak kerana kamu,
dia takkan jadi pegawai tentera.
Maafkan saya,
tapi bukan saya yang mencadangkannya.
Kalau dia jadi pegawai awam seperti orang lain,
dia tak perlu pergi berperang.
Masa depannya pun cerah.
Dia jadi tentera kerana dia sayangkan negara ini lebih dari segalanya.
Saya bangga dengan dia.
Mati hidup semula pun kamu takkan tahu perasaan ini
kerana kamu tak ada anak sendiri.
Kenapa? Salahkah saya cakap?
Mak kena lari.
Kenapa ini?
Jangan melawan!
Perempuan biadab!
Mak!
Pergi sembunyi di ruang bawah bangsal.
Kamu? Mana kamu nak pergi?
- Gop-dan belum balik lagi. - Dia cuma hamba!
Dia lebih rapat berbanding darah daging saya sendiri.
Cepat pergi.
Baiklah.
Gop-dan…
Di sini rupanya, bersembunyi macam tikus!
Gop-dan!
Kenapa puan datang ke sini?
Mari pergi.
Saya takut.
Kamu akan mati kalau terus di sini.
Mari pergi.
Puan!
Bahaya kalau pergi.
Saya kena selamatkan dia.
Tunggu di sini dan bersembunyi.
Puan…
Kamu tak apa-apa?
- Ada apa? - Luka ditoreh pisau dia bernanah.
- Letakkan dia di atas kuda. - Habis itu, tuan bagaimana?
Saya tak apa-apa. Letak dia di atas kuda.
Tuan. Tuan dah balik.
- Tuan dah balik. - Jung-gil!
Jung-gil!
Jung-gil, kamu dah balik. Kamu dah balik.
Lega saya mak selamat.
Kamu cedera teruk?
- Tak. Saya tak apa-apa. - Baguslah.
Tapi…
mana dia?
Mana Ryeon?
Mak rasa dia diculik
oleh puak gasar.
Jung-gil!
Siap sedia!
Jangan menangis.
Kita akan pulang dengan selamat.
Puan tak apa-apa?
Kamu?
Semuanya salah saya.
Sepatutnya saya bunuh diri saja.
Kamu kena terus hidup.
Selagi kita hidup, kita boleh pulang ke sana.
Baik.
Gop-dan.
Saya rasa ada cara untuk kita pulang.
Ada nampak wanita lain yang diculik?
Bukan seorang dua.
Dengar kata beratus-ratus. Tak, beribu-ribu wanita.
Nampak saja macam bunga biasa,
tapi ini adalah akar pokok yang sangat beracun.
Boleh bunuh seekor kuda atau lembu.
Kenapa dengan mereka itu?
Saya rasa makanan ini dah diracun.
Mari pergi.
Semua bangun! Cepat!
Ke sana!
Ikut jalan ini.
Semua, ikut sini!
Kita dah sampai.
Ini tanah Joseon.
Bertahan sikit saja lagi.
Ya.
Mari.
Kita dah selamat!
Kita dah sampai.
Berhenti!
Kami rakyat Joseon!
Patah balik.
Boleh jadi kamu tali barut puak gasar.
Kamu tak dibenarkan masuk.
- Tak. - Apa?
- Kenapa cakap macam itu? - Ini arahan Komander Tentera.
Sesiapa yang telah melepasi sempadan bukan lagi dikira rakyat Joseon.
- Apa? - Kenapa…
Kami kembali ke negara ini selepas berkali-kali mempertaruhkan nyawa.
Sekarang, negara kami
tak mahu terima kami lagi?
Kalau awak mara selangkah lagi,
saya akan bunuh awak.
Bunuhlah.
Siapa di sana?
Sentuh walau seurat rambut wanita-wanita ini,
leher kamu yang akan dicantas.
Tuan akan menyesal.
Awak lambat.
Saya bersyukur awak masih hidup.
Maafkan saya kerana terlambat.
Awak masih bermimpi ngeri?
Dah setahun berlalu.
Awak dah boleh bertenang sekarang.
Kita pergi jumpa tabib esok dan minta ubat.
Selamat jalan, tuan.
- Aduhai. - Perempuan itulah.
- Dialah. - Aduhai.
- Menyampah! - Tengoklah itu.
- Aduhai. - Tak sangka betul.
- Apa nak jadi dengan dunia ini? - Berani betul dia!
Terusan sekecil ini
dipanggil "Hoijeolgang"?
Apa maksud "Hoijeolgang"?
Katanya inilah sungai untuk bersuci.
Kerajaan dah tetapkan begitu.
Orang kata, sesiapa yang ingin dosanya diampunkan
hendaklah mandi di sini.
Apa dosa kita?
Dosa pulang dalam keadaan bernyawa
selepas diculik puak gasar.
Mereka tuduh kita
melacurkan diri untuk pulang ke sini?
Ya.
Mengarut betul.
Kalau saya tahu jadi begini, saya takkan pulang ke sini!
Ia cuma gosip murahan.
Ia akan beransur lenyap
dimamah masa.
Kamu dah dengar?
Tuan Besar Sinpung, Jang Seon-hong,
sudah meminta perkenan Raja untuk menceraikan isterinya.
Apa yang mak nak cakap?
Isterinya juga
ialah Wanita Pulang yang diculik oleh puak gasar.
Mana mungkin kita biarkan wanita yang dicemari puak gasar
mengandungkan zuriat keturunan kita, malah upacara kematian nenek moyang.
- Mak akan carikan kamu isteri baru. - Mak!
Negara kita terlalu lemah untuk melindungi mereka.
Maruah wanita-wanita kita tercalar
kerana orang kita gagal mempertahankan negara ini.
Kenapa mak salahkan wanita-wanita itu?
Mak dengar ada isteri yang bunuh diri untuk jaga kesucian mereka.
Kesucian siapa yang nak dijaga?
Jangan pernah
sebut perkara ini lagi.
Macam mana dengan khabar angin?
Apa yang kamu nak buat?
Kamu tahu tak apa yang orang cakap tentang isteri kamu?
Awak ada dengar? Tentang isteri Ketua Pegawai.
Dia dah lama tak keluar.
Dengar kata, dia mengandungkan anak puak gasar.
Yakah?
Ya!
Aduhai.
Orang kata kena jaga-jaga dengan orang yang pendiam.
Ada orang nampak dia jumpa tabib beberapa hari lepas.
Katanya nak gugurkan kandungan itu!
Saya pun dengar macam itu!
Betullah agaknya!
Betullah itu. Aduhai.
Siapa yang beritahu kamu?
Maafkan saya, tuan.
Diam.
Puan!
Puan, ada masalah besar.
Apa dia?
- Aduhai. - Oh, Tuhan!
Cakap, dari mana dan dari siapa kamu dengar.
- Maafkan saya, tuan! Ampunkan saya! - Kami tak tahu!
Kami hanya ikut cakap-cakap orang.
Tolong jangan bunuh kami!
Ampunkan saya, tuan. Ampunkan saya!
Kami takkan buat lagi!
Semua orang cakap macam itu, kami tak ada niat…
Berhenti! Apa yang dah jadi ini?
- Puan. - Puan!
Tolong kami!
Tolonglah kami! Tolong kami!
Kami tak tahu dari mana khabar angin itu datang.
Ya.
Kalau tak ada angin, takkan pokok boleh bergoyang?
- Kamu semua boleh pergi. - Ya?
- Mak. - Mak yakin ada yang lebih teruk.
Lepaskan mereka.
Apa pendapat kamu tentang khabar angin ini?
Apa yang mak cakap ini?
Pergi dari sini.
Terima kasih, puan!
Awak nak buat apa?
Orang begitu patut dihukum.
Simpan pedang itu.
Semasa membesar, tak pernah sekali pun dia melawan cakap.
Mesti ada sebab kenapa anak saya dah banyak berubah.
Kamu rasa nyawa kamu
lebih berharga daripada maruah keluarga ini?
Mak.
Pilih.
Sama ada nak mati bermaruah
atau mati di tangan orang lain.
Tak tahu malu.
- Aduhai. - Oh, Tuhan.
Kasihan suami dia.
Bagaimana suami dia nak menanggung malu?
- Aduhai. - Aduh.
Berani Wanita Pulang itu berjalan dengan dagunya mendongak ke atas?
Berani betul!
Nak kena betul!
Mari.
Saya tak kisah, tapi berani mereka hina puan!
Sudahlah. Mari pergi.
Berani pembawa sial datang ke pasar?
Ambil ini, perempuan jalang!
Apa awak buat ini?
Aduhai. Oh, tidak.
Puan. Pakaian puan…
Apa dosa kami?
Cakap sekali lagi sambil pandang mata saya.
Wanita Pulang ini masih ada maruah.
Sepatutnya kepulangan kami diraikan.
Berani kamu menuding jari kepada wanita-wanita
yang mempertahankan kehormatan lelaki yang tak mampu melindungi negara?
Kamu patut malu!
Diam!
Puan!
Kau tak layak tinggikan suara, Wanita Pulang.
- Aduhai! - Kau!
Kenapa letakkan kesalahan itu pada kami?
Puan…
- Aduhai! - Pergi!
- Wanita Pulang tak guna! - Pergi!
Jangan bergerak, puan.
Saya akan…
lindungi puan.
Gop-dan…
Gop-dan.
Gop-dan!
Ryeon!
Tolonglah.
Lebih baik saya mati.
Itu semua khabar angin. Ia akan berlalu.
Khabar angin itu
semakin tersebar bagai api yang marak.
Walau pun palsu,
itu yang orang bicarakan saban hari.
Saya tak boleh tidur.
Saya tak boleh makan,
saya tak boleh buat apa-apa.
Kenapa awak hanya fikirkan diri sendiri?
Bagaimana dengan saya?
Saya tak pentingkah bagi awak?
Saya hanya jadi penghalang kerjaya awak.
Saya tak ingin capai impian saya
kalau awak perlu berkorban.
Jangan buat keputusan terburu-buru lagi.
Saya akan selesaikannya, dengan apa cara sekali pun.
Jadi, awak selalu ke kamar dia sejak itu?
Mestilah!
Mungkin sebab dia wanita bangsawan, kulitnya cerah.
Terasa macam syurga dunia.
Saya ingatkan nak putus dengan dia selepas sekali dua, tapi…
Tapi?
Dia gatal sangat.
Dia sangat mahukan saya
sampai tak benarkan saya tidur sepanjang malam!
Dia dah betul-betul sukakan awak, ya?
Mestilah, sampaikan dia panjat tembok
tanpa pengetahuan mak mentuanya dan Ketua Pegawai.
Siapa kau?
Tuan.
Tolong jangan bunuh saya.
Dah terlambat.
Saya akan bunuh sesiapa saja yang berani ucap penghinaan sebegitu,
tidak kira berapa ramai sekali pun.
Begitukah cara awak diajar menghunus pedang?
Ryeon.
Simpan pedang itu.
Tidak.
Tugas awak adalah untuk melindungi mereka.
Namun, dari mulut orang yang kita lindungi inilah
khabar angin itu terus tersebar bagaikan kutu.
Setiap hari, khabar angin baru muncul bagai rumput berakar.
Apa lagi pilihan yang saya ada
melainkan mencantasnya?
Saya harus cantas dan cantas
sehinggalah tiada lagi yang tinggal.
- Saya buat semua ini demi awak. - Tidak.
Saya relakan darah kotor mereka mengalir di tangan saya demi awak.
Lebih baik awak bunuh saya dengan pedang itu.
Awak patut dengar cakap mak awak.
Cukup.
Awak patut biarkan saya mati.
Saya cakap cukup.
Lebih baik
kalau saya tak pulang ke sini.
Cukup!
Awak anggap saya macam binatang sebab saya bunuh mereka?
Kenapa pandang saya macam itu?
Awak tahu kenapa saya buat begini.
Jangan cakap demi saya.
Lebih baik
kalau saya tak pulang ke sini.
Sekurang-kurangnya,
pengakhiran kita akan lebih baik dari ini.
Saya tak pernah buat perkara yang memalukan.
Tapi bagaimana saya nak hidup dengan melihat
awak hilang pertimbangan dan menyedari sayalah puncanya.
Saya rasa inilah pengakhiran yang ditakdirkan untuk kita
di Dunia Manusia ini.
Maafkan saya.
Buang mayatnya.
Jangan sampai orang tahu.
- Baik, puan. - Baik, puan.
Berhenti.
Berhenti!
Jangan pergi, Ryeon…
Maafkan saya.
Ryeon.
Ryeon!
Awak tak boleh pergi begini.
Terjemahan sari kata oleh Nadia Othman